b'\n_START_ARTICLE_\nUlkosuomalaisen tarina\n_START_SECTION_\nFilmihalli Oy\n_START_PARAGRAPH_\nFilmihalli Oy:n toimitusjohtaja Antti V\xc3\xa4likangas sanoo kiinnostuneensa ulkosuomalaisista oman is\xc3\xa4ns\xc3\xa4 kautta, joka muutti paremman el\xc3\xa4m\xc3\xa4n per\xc3\xa4ss\xc3\xa4 Australiaan. Ulkosuomalaisen tarina oli h\xc3\xa4nen tuotantoyhti\xc3\xb6ns\xc3\xa4 merkitt\xc3\xa4vin tuotanto vuosituhannen vaihteen j\xc3\xa4lkeen. H\xc3\xa4n kertoo haastatelleensa sarjaa tehdess\xc3\xa4\xc3\xa4n yli tuhatta ihmist\xc3\xa4 eri puolilla maailmaa. Sarjan teossa on ty\xc3\xb6skennellyt my\xc3\xb6s h\xc3\xa4nen vaimonsa Pirjo V\xc3\xa4likangas sek\xc3\xa4 kuvaaja ja leikkaaja Pekka Nurmela. Kuvausmatkoilla on k\xc3\xa4ytetty my\xc3\xb6s freelancekuvaajia._NEWLINE_Filmihalli Oy asetettiin konkurssiin kes\xc3\xa4ll\xc3\xa4 2011. Antti V\xc3\xa4likangas sai samana vuonna Siirtolaisuusinstituutin perustaman, amerikansuomalaisen John Mortonin mukaan nimetyn ja tuolloin ensi kertaa jaetun tunnustuspalkinnon. Vuonna 2017 Siirtolaisuusinstituutti julkaisi Antti V\xc3\xa4likankaan toimittaman kirjan Syd\xc3\xa4n Suomessa, joka sis\xc3\xa4lt\xc3\xa4\xc3\xa4 14 ulkosuomalaisen haastattelut.\n_START_SECTION_\nOhjelman jaksoja\n_START_PARAGRAPH_\nL\xc3\xa4hteet:'